**VERKKO/MEDIA-OHJAAJIEN TEHTÄVÄT**

**Taustaa**

Keväällä 2009 järjestelyvaraneuvottelujen yhteydessä päätettiin muuttaa osa alueellisten palvelujen osaston ohjaajavakansseista sellaisiksi, joihin jatkossa koulutusvaatimuksena on soveltuva AMK-tutkinto. Näihin vakansseihin liitettiin tiettyjä osaamis- ja sisältö vastuita, jotka ovat perusteena ylempään palkkaryhmään kuulumisesta.

**Kaikille ohjaajille yhteistä**

Nuoriso-ohjaajat ovat osa tiimiä ja toteuttavat työssään tiimin perustehtävää ja yhdessä sovittuja tavoitteita. Erityisenä vastuualueena heillä on osallisuuteen, aluetyöhön tai verkkoperustaiseen nuorisotyöhön liittyvät tehtävät. Mikäli osasto- tai virastotasolla järjestetään vastuualueisiin liittyviä koulutuksia ja perustetaan yhteyshenkilöverkostoja, kuuluu ohjaajille näihin prosesseihin osallistuminen.

**OHJAAJIEN TEHTÄVÄKUVAUKSET**

**Verkko- ja mediaohjaajat**

Verkko- ja mediaohjaajan ensisijainen tehtävä on kehittää verkkoperustaista nuorisotyötä nuorisotyöyksikössään yhdessä nuorisotalojen tiimien kanssa. Verkko- ja mediaohjaaja pitää yllä verkkotyön näkökulmaa toimintaa suunniteltaessa ja kehitettäessä ja tukee yksikön työntekijöitä verkkotyön toteuttamisessa.

* Verkko- ja mediaohjaaja toimii yhteyshenkilönä yksikkönsä verkkoperustaisen nuorisotyön asioissa ja tuo kokemuksensa muun yksikön käyttöön.
* Verkko- ja mediaohjaaja organisoi nuorisotyön arviointimallin mukaiset verkkoperustaisen nuorisotyön itsearvioinnit nuorisotyöyksikön tiimeille ja tukee tiimejä itsearvioinneista nousseiden kehittämiskohteiden toteuttamisessa.
* Verkko- ja mediaohjaaja toimii yksikön vertaistukena nuoriso-ohjaajille verkkoperustaiseen nuorisotyöhön liittyvissä kysymyksissä ja toimii itse omassa tiimissään verkkoperustaisen nuorisotyön tekijänä.
* Verkko- ja mediaohjaaja pitää verkkonäkökulmaa yllä yksikön kokouksissa ja löytää uusia tapoja käyttää verkkoa työn suunnitteluun ja tekemiseen